Man kritiek ná hy deur dak val - Maroela Media
'n 25-jarige man is in 'n kritieke toestand nadat hy omtrent 30 m ver geval het deur 'n dak van 'n sakegebou in Vanderbijlpark.
Russel Meiring, woordvoerder van ER24, het gesê met paramedici se aankoms op die toneel het die pasiënt op die vloer gelê omring deur sy kollegas. Hy het ernstige beserings aan sy bene, bekken, arms en rug opgedoen.
Volgens Meiring is die man op die toneel behandel voor hy na die Mediclinic Emphuleni vervoer is vir verdere behandeling. Die man is later per helikopter na 'n private hospitaal in Johannesburg oorgeplaas. Die presiese oorsaak van die voorval is nog nie bekend nie en word ondersoek.